Ir-Regolament tal-Kummissjoni (KE) Nru 2131/2003
ta’ l-4 ta’ Diċembru 2003
li jemenda r-Regolament (KE) Nru 214/2001 li jistabbilixxi r-regoli għall-applikazzjoni tar-Regolament tal-Kunsill (KE) Nru 1255/1999 dwar l-intervent fis-suq tat-trab tal-ħalib xkumat
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u l-prodotti mill-ħalib [1], u b’mod partikolari l-Artikolu 10 tiegħu,
Billi:
(1) L-Artikolu 21 tar-Regolament tal-Kummissjoni (KE) Nru 214/2001 [2] irrestrinġa l-kwantità tat-trab tal-ħalib xkumat li jitqiegħed għall-bejgħ mill-aġenziji ta’ l-intervent ta’ l-Istati Membri għal dik mqegħda għall-ħażna qabel l-1 ta’ Mejju 2002.
(2) Meta wieħed joqgħod iqis is-sitwazzjoni preżenti tas-suq, li hija kkaratterizzata minn produzzjoni ta’ l-istaġun baxxa, għandu jinħareġ għall-bejgħ aktar ħalib tat-trab mill-ħażna pubblika.
(3) Il-miżuri previsti f’dan ir-Regolament huma konformi ma’ l-opinjoni tal-Kumitat tat-Tmexxija tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
Fl-Artikolu 21 tar-Regolament (KE) Nru 214/2001, "l-1 ta’ Mejju 2002" għandu jinbidel bi "l-1 ta’ Ġunju 2002".
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta’ Diċembru 2003.